 ምስዞም ኣብ ላዕሊ ዝተጠቕሱ ሰባት ጠቢቓ ዝሰርሐት ትሪሽ ሲልኪን እውን ናይ ገዛእ ርእሳ ኣበርክቶ ኣለዋ ብዕርቀ ሰላም መስርሕ ኢትዮ-ኤርትራ ዝተሰምዓ ሓጎስ ብምግላጽ ከኣ ተሞኩሮኣ ተካፍል ብ1975 በዓል-ቤታ ንክምህር ናብ ካርቱም ምስ ተላእከ ትሪሽ ተኸቲላቶ ከደት ኣብቲ ዝነብሩዎ ዝነበሩ ቦታ ስግር ጽርግያ ሓደ መድሃኒት ዚዕድል ዘይመንግስታዊ ናይ ጀርመን ትካል ነበረ ሰራሕተኛ የድልዮም ስለ ዝነበረ ድማ ትሪሽ ኣብቲ ትካል ተቖጺራ ክትሰርሕ ጀመረት እምበኣር ሽዑያ ምስ ኤርትራውያን ተጋደልቲ ዝተላለየት ትሪሽ ንጸጋይ ኤልያስ በርሀ ተስፋማርያም ዝተባህሉ ስሩዓት ህዝባዊ ግንባር ሓደ ኸኣ ስዩም ዝተባህለ ስም ኣብኡ ዝረስዓቶ ናይ ጀብሃ ስሩዕ ሓዊሱ ንብርክት ዝበሉ ኤርትራውያን ትዝክር ስለዚ ትሪሽ ንጉዳይ ኤርትራ ካብ ሽዑ ጀሚራ ክትከታተሎ ከተጽንዖን ክትድግፎን ዝጀመረትያ ክንብል ንኽእል ታሪኽ ብረታዊ ተጋድሎ ናይ ህዝቢ ኤርትራ ታሪኽ እዩ እቲ ናይ ሰላም ተበግሶ ብናይ ሓደ ሰብ ጻዕሪ ጥራይ ኣይኰነን ተኸሲቱ ንገድሊ ዝሰዓረ ተጋዳላይ ተዘክሮ ትሪሽ ንመጀመርታ ጊዜ ብ1978 ንሜዳ ኤርትራ ምስ ናይ ረዲኤት ማሕበራት ERA ERCCS ብምትሕብባር ዝኣተኹሉ እዋንዩ ነይሩ ሽዑ ኣብ ሜዳ ንሰለስተ ኣዋርሕ ጸኒሐ ግን እቲ እዋን ሕማቕ እዩ ነይሩ ትብል ኩናት ሓድሕድ ምንባሩ ብምዝካር ኩነታት ሜዳ ንኽዕዘብ ናብ ከባቢ ናቕፋ ከይደ ክሳብ ከባቢ ባጽዕ እውን በጺሐ ሰማያት ባጽዕ ብነፈርቲ ኩናት ሚግ ክጨናነቕን ቦምባታት ክዘንብን ይዝከረኒ ናይ ባረንቱ ውግእውን ይዝከረኒ ... ብዙሓት ዘይተቐብሩ ሬሳታት ርእየ ... ብሓቂ ሓደገኛን ዘስካሕክሕን ሕማቕን እዋን ባረንቱ ጀብሃ ዀነ ህዝባዊ ግንባር ክሕዝዋ ኣይከኣሉን እቲ ዓመትቲ ቀዳማይን ካልኣይን ወራራት ኢትዮጵያ ዝተኻየደሉ ሕሱም እዋን - ጀብሃ ካብ ከባቢ ባረንቱ ህዝባዊ ግንባር ድማ ካብ ከበሳታትን ሰምሃርን ተደፊኦም ዝወጽእሉ እዋንዩ ነይሩ ምንጪ ስእሊ, M መግለጺ ስእሊ, ኣብ እምባደርሆ - ምስ ዳን ኮነል - 1993 ካብ ቦታ ናብ ቦታ ብናይ ጽዕነት ኰነ ኣርባዕተ-ዝመንኰርኰረን ንኣሽቱ መካይን ተጻዒንና ብለይቲ ክንጐዓዝ እቲ ዘይውዳእ መንገዲ ይዝከረኒ ኣብ ዝኸድክዎ ቦታ ተጋደልቲ ብጽቡቕ ይቕበሉኒ ነይሮም ኣብ ፈቐድኡ ዘዕረፍናሉ ቦታ ኣብ ዓንገረብ ክድቅስውን ይዝከረኒ ኣብ ኵሉ ዝኸድክዎ ቦታ መሰነይታ ተጋደልቲ ምሳይ ነይሮም መቸም ስምዒት ዚቕስቅስን ኣገደስቲ እዋናትዮም ነይሮም ትብል ካብቲ ዘይርስዓ ኣጋጣሚታት ክትጠቅስ ከላ ድማ ከምዚ እናበለት ተዘንቱ... ሓደ መዓልቲ ሓንቲ ጓል ኣንስተይቲ ተጋዳሊት ምስ ረኸብኩ ብዙሕ ተሓጐስኩ ካላሽን ዝተሓንገጠት ጽብቕቲ መንእሰይ ረኺበ ኢለ ሰላም ንኽብላ ኢደይ ሰዲደ ኣነ ትሪሽ እበህል ንስኺኸ መንዩ ስምኪ? 